**Molėtų rajono savivaldybės taryba**

**SPRENDIMAS**

**DĖL nekilnojamojo TURTO PIRKIMo molėtų RAJONO SAVIVALDYBĖS NUOSAVYBĖN**

2023 m. rugsėjo    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 13 punktu, 15 straipsnio 4 dalimi, 63 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, 8.2 punktu, atsižvelgdama į Molėtų rajono savivaldybės administracijos direktoriaus 2023 m. rugsėjo 19 d. įsakymą Nr. B6-648 „Dėl pasiūlymo pirkti nekilnojamąjį turtą Molėtų rajono savivaldybės nuosavybėn ekonominio ir socialinio pagrindimo“, siekdama sudaryti galimybes Savivaldybei teikti paraiškas 2022–2030 m. Utenos regiono plėtros plano, patvirtinto Utenos regiono plėtros tarybos kolegijos  2023 m. sausio 30 d. sprendimu Nr. KS(T)-4 „Dėl 2022–2030 m. Utenos regiono plėtros plano patvirtinimo“, priemonių finansavimui,

Molėtų rajono savivaldybės taryba n u s p r e n d ž i a:

1. Pirkti neskelbiamų derybų būdu 35/100 dalis administracinio-parduotuvės pastato (unikalus Nr. 6296-3000-2012), esančio Molėtų r. sav., Molėtų m., Amatų g. 4, Molėtų rajono savivaldybės nuosavybėn savivaldybės savarankiškosios funkcijos - gyventojų bendrosios kultūros ugdymo ir etnokultūros puoselėjimo – įgyvendinimui.
2. Pavesti Molėtų rajono savivaldybės administracijos direktoriui teisės aktų nustatyta tvarka organizuoti sprendimo 1 punkte nurodyto nekilnojamojo turto pirkimą Savivaldybės nuosavybėn.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras